**ZMLUVA O DIELO**

**č. ZOD/XX/202X/BVS** (ďalej len „Zmluva“)

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**„Obnova tlačového prostredia“**

# ČLÁNOK 1.

# ZMLUVNÉ STRANY

**1.1 Objednávateľ** : **Bratislavská vodárenská spoločnosť, a.s.**

Sídlo : Prešovská 48, 826 46 Bratislava

Registrácia : v Obchodnom registri Mestského súdu Bratislava III, oddiel: Sa, vložka č. 3080/B

Bankové spojenie : Všeobecná úverová banka, a.s.

Číslo účtu (IBAN) : SK07 0200 0000 0000 0100 4062

SWIFT : SUBASKBX

IČO : 35 850 370

DIČ : 2020263432

IČ DPH : SK2020263432

Zastúpená : Ing. Ladislav Kizak, predseda predstavenstva

......, člen predstavenstva

(ďalej len „Objednávateľ“)

**1.2 Zhotoviteľ : xxx**

Sídlo :

Registrácia :

Bankové spojenie :

Číslo účtu (IBAN) :

SWIFT :

IČO :

DIČ :

IČ DPH :

Zastúpená :

(ďalej len „Zhotoviteľ“)

(Objednávateľ a Zhotoviteľ ďalej spolu len ako „zmluvné strany“ alebo jednotlivo ako „zmluvná strana“)

# ČLÁNOK 2.

# PREDMET ZMLUVY

2.1 Predmetom tejto Zmluvy je záväzok Zhotoviteľa vykonať pre Objednávateľa Dielo, spočívajúce **v dodaní a inštalácii multifunkčných zariadení** (ďalej len „MFZ“) **a SW nástroja na správu MFZ (licencie)** a tiež záväzok poskytovať pre Objednávateľa **služby podpory**, súvisiace s vykonaným Dielom a záväzok Objednávateľa vykonané Dielo a poskytnuté služby Podpory prevziať a zaplatiť za ne cenu podľa podmienok stanovených v tejto Zmluve a v prílohe č. 2 tejto Zmluvy.

2.2 Záväzok Zhotoviteľa vykonať Dielo spočíva vo vykonaní nasledovných činností:

2.2.1 Spracovanie návrhu riešenia nového tlačového prostredia

2.2.2 Implementačné práce

2.2.3 Nastavenie monitoringu

2.2.4 Testovanie

2.2.5 Dodávka SW nástroja na správu tlačového prostredia (licencie)

2.2.6 Školenie zamestnancov Objednávateľa a dodanie systémovej dokumentácie, včítane jej aktualizácie

2.2.7 Dodávka a inštalácia MFZ

(inde v Zmluve činnosti podľa tohto bodu 2.2 spolu len ako „Dielo“). Bližšia špecifikácia Diela je uvedená v časti A. prílohy č. 1a tejto Zmluvy. Bližšia špecifikácia parametrov MFZ je uvedená v prílohe č. 1b Zmluvy.

2.3 Záväzkom Zhotoviteľa v zmysle tejto Zmluvy je aj poskytovanie služieb Podpory k dodanému Dielu v nasledovnom rozsahu:

2.3.1 Štandardná podpora

2.3.2 Nadštandardná podpora

2.3.3 Vyúčtovanie tlače pay-per-click

(inde spolu len „Podpora“ alebo „služby Podpory“)

Bližšia špecifikácia služieb Podpory je uvedená v časti B prílohy č. 1a tejto Zmluvy.

(Podpora a Dielo ďalej spoločne len ako „Predmet zmluvy“).

# ČLÁNOK 3.

# ČAS A MIESTO PLNENIA

* 1. Zhotoviteľ sa zaväzuje plniť Predmet zmluvy nasledovne:
* **časti Diela** podľa podbodov **2.2.1 až 2.2.6** článku 2. tejto Zmluvy je Zhotoviteľ povinný odovzdať v termínoch uvedených v prílohe č. 1a časť A. tejto Zmluvy.
* **časť Diela** podľa podbodu **2.2.7** článku 2. tejto Zmluvy bude realizovaná na základe objednávok Objednávateľa. Zhotoviteľ je povinný dodať a nainštalovať objednané MFZ najneskôr do 30 (slovom: tridsiatich) kalendárnych dní od doručenia objednávky Objednávateľa, pokiaľ nie je v objednávke uvedený dlhší termín dodania, pričom všetky MFZ je povinný dodať najneskôr do 6 (slovom: šiestich) mesiacov od nadobudnutia účinnosti Zmluvy v súlade s harmonogramom, uvedeným v tabuľke „Zoznam lokalít“ v časti A. prílohy č. 1a Zmluvy.
* **služby Podpory** sa Zhotoviteľ zaväzuje poskytovať:

**- po dobu 60** (slovom: šesťdesiat) **mesiacov odo dňa protokolárneho prevzatia prvých MFZ, dodaných v rámci Etapy 1** zo strany Objednávateľa (t.j. od prevzatia prvých riadne dodaných a nainštalovaných MFZ Objednávateľom) **alebo**

**- do vyčerpania Maximálnej ceny za Predmet zmluvy** podľa bodu 4.2 článku 4. Zmluvy,

**podľa toho ktorá skutočnosť nastane skôr.**

Ukončením poskytovania služieb Podpory podľa tohto odseku Zmluvy platnosť a účinnosť Zmluvy zaniká.

* 1. Miesta plnenia Predmetu zmluvy (ďalej len „Miesto/ta plnenia“):
     + **časti Diela** podľa podbodov **2.2.1 až 2.2.6** článku 2. tejto Zmluvy budú poskytované vzdialeným prístupom, prípadne (na základe e-mailovej požiadavky Objednávateľa) v sídle Objednávateľa, uvedenom v článku 1. tejto Zmluvy.
     + miestami plnenia **časti Diela** podľa podbodu **2.2.7** článku 2. tejto Zmluvy sú lokality uvedené v tabuľke „Zoznam lokalít“ v časti A. prílohy č. 1a Zmluvy. Objednávateľ je oprávnený zmeniť/doplniť Miesta plnenia uvedené v „Zozname lokalít“ a nahradiť/doplniť ich o miesta v územnej pôsobnosti Objednávateľa, t. j. v Bratislavskom, Trnavskom a Trenčianskom kraji, bez nutnosti uzavretia dodatku k tejto Zmluve a to formou písomného oznámenia, doručeného na e-mailovú adresu Oprávnenej osoby Zhotoviteľa. Presné Miesto plnenia bude uvedené v konkrétnej objednávke.
     + **služby Podpory** budú poskytované na mieste (v mieste lokalizácie MFZ, prípadne v sídle Objednávateľa) alebo vzdialeným prístupom a to s ohľadom na špecifikáciu, uvedenú v prílohe č. 1a časť B. tejto Zmluvy.

# ČLÁNOK 4.

# CENA ZA PREDMET ZMLUVY

1. Cena za plnenie Predmetu zmluvy je špecifikovaná v prílohe č. 2 tejto Zmluvy.
2. Maximálna cena za Predmet zmluvy podľa článku 2. tejto Zmluvy je vo výške **.....................****EUR** **bez DPH** (slovom: .....................................................eur) (inde v Zmluve len „Maximálna cena za Predmet zmluvy“). K Maximálnej cene za Predmet zmluvy bude uplatnený režim DPH podľa právnych predpisov, platných v čase odovzdania príslušného plnenia (Diela, resp. výsledku poskytnutých služieb Podpory).
3. Ceny za **časti Diela** podľa podbodov **2.2.1 až 2.2.6** článku 2. tejto Zmluvy budú hradené jednorazovo nasledovne:

4.3.1 časti Diela podľa podbodov 2.2.1 až 2.2.4 článku 2. tejto Zmluvy budú hradené spoločne ako položka č. A2

prílohy č. 2 Zmluvy)

4.3.2 časti Diela podľa podbodu 2.2.5 článku 2. tejto Zmluvy budú hradené ako položka č. A1 prílohy č. 2 Zmluvy

4.3.3 časti Diela podľa podbodu 2.2.6 článku 2. tejto Zmluvy budú hradené ako položka č. A3 prílohy č. 2 Zmluvy

1. Cena za **časť Diela** podľa podbodu **2.2.7** článku 2. tejto Zmluvy bude hradená postupne, na základe jednotlivých objednávok Objednávateľa a v súlade s jednotkovými cenami, uvedenými ako položka A4 a A5 prílohy č. 2 Zmluvy.
2. Cena za **služby Podpory** bude hradená nasledovne:

4.5.1 služby Podpory podľa podbodu 2.3.1 (štandardná podpora) budú hradené vo forme mesačného paušálu.

4.5.2 služby Podpory podľa podbodu 2.3.2 (nadštandardná podpora) budú hradené na základe Objednávateľom požadovaných/zadaných a následne reálne odpracovaných osobohodín. V prípade, že bude potreba Objednávateľa na poskytovanie služieb nadštandardnej podpory nižšia ako je max. počet osobohodín, uvedený v prílohe č. 1a, resp. prílohe č. 2 tejto Zmluvy, nevzniká Zhotoviteľovi automaticky nárok na poskytnutie kompletného rozsahu osobohodín (maximálneho množstva osobohodín) a ani nárok na náhradu škody či odstúpenie od Zmluvy.

4.5.3 služby Podpory podľa podbodu 2.3.3 (vyúčtovanie tlače pay-per-click) budú hradené na základe reálnej spotreby (skutočného počtu vytlačených strán).

1. Ceny za jednotlivé časti Predmetu zmluvy podľa bodov 4.3 až 4.5 tohto článku Zmluvy sú pevnými cenami počas celej doby platnosti Zmluvy a obsahujú všetky náklady Zhotoviteľa, spojené s plnením podľa tejto Zmluvy (o. i. aj náklady na dopravu na Miesto plnenia).
2. Objednávateľ je oprávnený kedykoľvek zadržať splatnú platbu Zhotoviteľovi v prípade, ak Zhotoviteľ nesplní ktorúkoľvek z povinností, stanovených mu Zmluvou a to až do riadneho splnenia povinnosti Zhotoviteľa. Objednávateľ nie je v takomto prípade v omeškaní.

# ČLÁNOK 5.

# PLATOBNÉ PODMIENKY

5.1 Zmluvné strany sa dohodli na nasledovných fakturačných podmienkach:

**5.1.1 Fakturácia ceny za Dielo**:

* Ceny za časti Diela podľa bodu 4.3 článku 4. tejto Zmluvy budú fakturované po vykonaní príslušnej časti Diela (podľa podbodov 4.3.1, 4.3.2 a 4.3.3 článku 4. Zmluvy) a spísaní preberacieho protokolu o odovzdaní a prevzatí príslušnej časti Diela. Zhotoviteľ je pred vystavením faktúry povinný predložiť Objednávateľovi v 2 (slovom: dvoch) vyhotoveniach preberací protokol na posúdenie a vecnú kontrolu správnosti. Po písomnom odovzdaní a prevzatí danej časti Diela na základe podpísania preberacieho protokolu Oprávnenou osobou Objednávateľa, je Zhotoviteľ povinný do 15 (slovom: pätnástich) dní vystaviť faktúru za podmienok, uvedených ďalej v tomto článku Zmluvy.
* Cena za **časť Diela** podľa bodu 4.4 článku 4. tejto Zmluvy bude fakturovaná v režime mesačnej fakturácie, po dodaní a nainštalovaní MFZ v súlade s objednávkami Objednávateľa v príslušnom kalendárnom mesiaci a po spísaní, potvrdení a podpísaní Dodacieho listu Oprávnenou osobou Objednávateľa. Zhotoviteľ vystaví a doručí Objednávateľovi súhrnnú faktúru najneskôr do 15 (slovom: pätnástich) po skončení kalendárneho mesiaca, v ktorom dodal a odovzdal časť Diela podľa bodu 4.4 článku 4. tejto Zmluvy Objednávateľovi na základe Dodacieho/cích listu/tov podľa predchádzajúcej vety.

**5.1.2 Fakturácia ceny za služby Podpory**

* Cena za služby Podpory podľa podbodu 4.5.1 článku 4. Zmluvy (štandardná podpora) bude hradená vo forme mesačného paušálu, t.j. fakturačným obdobím je kalendárny mesiac. Zhotoviteľ vystaví a doručí Objednávateľovi faktúru najneskôr do 15 (slovom: pätnástich) kalendárnych dní po uplynutí príslušného kalendárneho mesiaca, nie však skôr, než Objednávateľ (prostredníctvom Oprávnenej osoby Objednávateľa) písomne odsúhlasil výkaz prác a výkonov, vykonaných Zhotoviteľom v rámci poskytovania týchto služieb Podpory; Objednávateľom písomne odsúhlasený výkaz prác a výkonov, tvorí prílohu faktúry na úhradu jednotlivých služieb Podpory podľa tohto odseku Zmluvy. Počas prvého a posledného kalendárneho mesiaca poskytovania týchto služieb Podpory je Zhotoviteľ oprávnený fakturovať Objednávateľovi len alikvotnú časť mesačného paušálu, a to za obdobie, kedy boli tieto služby Podpory zo strany Zhotoviteľa skutočne poskytnuté.
* Cena za služby Podpory podľa podbodu 4.5.2 (nadštandardná podpora) bude hradená na základe Objednávateľom požadovaných/zadaných a následne reálne odpracovaných osobohodín a po písomnom odsúhlasení výkazu prác a výkonov Oprávnenou osobou Objednávateľa.
* Cena za služby Podpory podľa podbodu 4.5.3 (vyúčtovanie tlače pay-per-click) bude fakturovaná kvartálne na základe reálnej spotreby (skutočného počtu vytlačených strán), t.j. fakturačným obdobím je kvartálne obdobie, ktorým sa rozumie trojmesačné kalendárne obdobie príslušného roku. Fakturácia za jednotlivé služby Podpory podľa prechádzajúcej vety bude vykonávaná podľa podmienok a v súlade s jednotkovou cenou, uvedenou v prílohe č. 2 tejto Zmluvy. Zhotoviteľ vystaví a doručí Objednávateľovi súhrnnú faktúru najneskôr do 15 (slovom: pätnástich) kalendárnych dní po uplynutí fakturačného obdobia, v ktorom Zhotoviteľ poskytoval Objednávateľovi služby Podpory podľa tohto bodu Zmluvy, nie však skôr, než Objednávateľ (prostredníctvom Oprávnenej osoby Objednávateľa) písomne odsúhlasil výkaz prác a výkonov, vykonaných Zhotoviteľom v rámci poskytovania týchto služieb Podpory.

1. Zhotoviteľ a Objednávateľ sa dohodli, že Zhotoviteľ bude vystavovať a odosielať výlučne elektronické faktúry, ktoré sú v zmysle § 71 ods. 1 písm. b) zákona zákonom č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) daňovým dokladom. Objednávateľ podpisom tejto Zmluvy udeľuje Zhotoviteľovi súhlas k zasielaniu faktúr v elektronickej forme (v súlade s ustanovením § 71 ods. 1 písm. b) zákona o DPH a za podmienok, uvedených v tomto bode Zmluvy.
2. Zhotoviteľ sa zaväzuje elektronickú faktúru (inde v Zmluve len „faktúra“) doručovať na nasledovnú e-mailovú adresu: [**e-infaktury@bvsas.sk**](mailto:e-infaktury@bvsas.sk)
3. Každá faktúra musí obsahovať všetky náležitosti v súlade so zákonom o DPH, vrátane rozdelenia predmetu fakturácie na jednotlivé druhy dodaných tovarov a služieb v zmysle ustanovení § 74 odsek 1 písmeno f) tohto zákona a ako prílohu musí obsahovať scan preberacieho protokolu, resp. scany dodacích listov/výkazov prác a výkonov, podpísané Oprávnenou osobou Objednávateľa, potvrdenú kópiu objednávky zaslanej Objednávateľom alebo vo faktúre bude uvedené číslo objednávky, pod ktorým ju Objednávateľ eviduje. Vo faktúre je Zhotoviteľ povinný uviesť samostatne každé dodanie Diela, resp. služieb Podpory na základe objednávky, vrátane čísla čiastkovej objednávky, pod ktorým ho Objednávateľ eviduje.
4. Faktúra musí mať v predmete e-mailu jednoznačné označenie pre identifikáciu (faktúra, invoice, dobropis, ťarchopis); popri jednoznačnom označení môže obsahovať aj ďalšie znaky (čísla alebo písmená).
5. Faktúra musí byť len vo formátoch **PDF, TIF, JPEG, BMP** a nesmie byť zaheslovaná, zamknutá na tlačenie, ani komprimovaná. Pre účely tejto Zmluvy sa faktúra v inom, ako v uvedenom formáte, nepovažuje za elektronickú faktúru.
6. Zhotoviteľ je povinný zabezpečiť vierohodnosť pôvodu, neporušenosť obsahu a čitateľnosť faktúry, vyhotovenej v elektronickej forme. Podpis faktúry kvalifikovaným elektronickým podpisom sa nevyžaduje.
7. Každý e-mail môže obsahovať v prílohe iba jednu elektronickú faktúru, pričom všetky dokumenty, ktoré sa prikladajú k faktúre musia byť obsiahnuté v tom istom e-maile. E-mail s elektronickou faktúrou (vrátane prikladaných dokumentov) nesmie byť väčší než **20 (slovom: dvadsať) MB**.
8. V prípade, že faktúra:

- bude obsahovať nesprávne údaje, nesprávne fakturovanú cenu,

- nebude obsahovať všetky potrebné náležitosti podľa tejto Zmluvy,

- nebude zabezpečená vierohodnosť jej pôvodu, neporušenosť obsahu a čitateľnosť a/alebo

- nebude zaslaná v súlade s podmienkami, dohodnutými v tejto Zmluve,

Objednávateľ je oprávnený vrátiť ju Zhotoviteľovi na doplnenie alebo opravu. Faktúra bude vrátená na emailovú adresu, z ktorej bola doručená, to neplatí ak Zhotoviteľ v tomto bode stanoví inú/osobitnú adresu pre tento účel a to: ..........@............ *(prípadne doplní uchádzač, inak sa vyznačený text v Zmluve odstráni)*. V takomto prípade sa zastaví plynutie lehoty splatnosti faktúry a nová lehota splatnosti začne plynúť dňom doručenia opravenej faktúry Objednávateľovi spôsobom, uvedeným v bode 5.3 tohto článku Zmluvy.

1. Lehota splatnosti každej faktúry je 30 (slovom: tridsať) dní odo dňa jej doručenia Objednávateľovi. Za deň doručenia faktúry, ktorá bude vystavená po vecnej a formálnej stránke v súlade s podmienkami, stanovenými v tomto článku Zmluvy, sa považuje deň doručenia faktúry na e-mailovú adresu uvedenú v bode 5.2 písm. a) tohto článku Zmluvy.

Faktúry doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň. Objednávateľ nenesie zodpovednosť za nedoručenie faktúry zo strany Zhotoviteľa a ani nie je povinný o tejto skutočnosti Zhotoviteľa upovedomiť.

1. Platobná povinnosť Objednávateľa sa považuje za splnenú v deň odpísania zodpovedajúcej finančnej čiastky z bankového účtu Objednávateľa v prospech bankového účtu Zhotoviteľa.
2. Zhotoviteľ nie je oprávnený postúpiť tretím osobám akékoľvek pohľadávky voči Objednávateľovi, ktoré mu vznikli podľa alebo v súvislosti s touto Zmluvou, bez predchádzajúceho písomného súhlasu Objednávateľa. Porušenie tohto ustanovenia Zmluvy má za následok neplatnosť takéhoto postúpenia pohľadávky.
3. Zhotoviteľ nemá právo započítať svoje pohľadávky alebo nároky voči Objednávateľovi proti pohľadávkam alebo nárokom Objednávateľa voči Zhotoviteľovi na akékoľvek platby podľa Zmluvy, ani proti iným nárokom alebo pohľadávkam Objednávateľa voči Zhotoviteľovi, vzniknutým na základe Zmluvy. Zhotoviteľ rovnako nemá právo zadržiavať a neplatiť akékoľvek platby, ani ich časť, podľa Zmluvy z dôvodu akýchkoľvek nárokov alebo pohľadávok Zhotoviteľa voči Objednávateľovi.
4. V prípade, že bankový účet Zhotoviteľa, uvedený v článku 1. tejto Zmluvy, nebude ku dňu vystavenia faktúry zverejnený v zozname bankových účtov Zhotoviteľa, používaných na podnikanie na webovom sídle Finančného riaditeľstva Slovenskej republiky (ďalej len „zoznam“ a „FR“), je Objednávateľ oprávnený uhradiť fakturovanú sumu na bankový účet (v prípade viacerých účtov na ktorýkoľvek účet), ktorý je zverejnený v predmetnom zozname. V prípade, že ku dňu vystavenia faktúry nebude v zozname na webovom sídle FR zverejnený žiadny bankový účet Zhotoviteľa používaný na podnikanie, je Objednávateľ oprávnený uhradiť Zhotoviteľovi fakturovanú sumu bez DPH a príslušnú DPH uhradiť na číslo účtu správcu dane, vedené pre Zhotoviteľa. V uvedených prípadoch sa takto vykonanou úhradou považuje záväzok Objednávateľa uhradiť cenu za Predmet zmluvy za splnený a Zhotoviteľ nemá nárok žiadať od Objednávateľa ďalšie finančné plnenia.
5. V prípade, ak kedykoľvek po uzatvorení zmluvy nastanú u Zhotoviteľa dôvody na zrušenie registrácie pre DPH v zmysle príslušnej právnej úpravy a/alebo Zhotoviteľ bude zverejnený v príslušnom zozname osôb vedenom Finančným riaditeľstvom SR, je Zhotoviteľ povinný o tejto skutočnosti Objednávateľa bez zbytočného odkladu informovať. V prípade porušenia povinnosti podľa predchádzajúcej vety vzniká Objednávateľovi právo na náhradu škody, ktorá mu vznikne v dôsledku porušenia oznamovacej povinnosti, najmä na náhradu DPH.

# ČLÁNOK 6.

# PODMIENKY PLNENIA A PREBERANIA PREDMETU ZMLUVY

**Podmienky plnenia Predmetu zmluvy**

1. Objednávateľ sa zaväzuje umožniť Zhotoviteľovi vstup na Miesto plnenia tak, aby Zhotoviteľ mohol začať vykonávať práce v súlade s podmienkami a lehotami, stanovenými v objednávke, resp. v tejto Zmluve a jej prílohe č. 1a.
2. Zhotoviteľ je povinný dodržiavať ustanovenia všetkých platných predpisov, týkajúcich sa bezpečnosti a ochrany zdravia pri práci, ako aj ochrany pred požiarmi s cieľom predchádzať pracovným úrazom, prevádzkovým nehodám, haváriám, požiarom ako aj iným mimoriadnym udalostiam na úseku bezpečnosti a ochrany zdravia pri práci (ďalej len „BOZP“) a ochrany pred požiarmi (ďalej len „OPP“). Ide najmä o dodržiavanie ustanovení zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení (ďalej len „Zákon o BOZP“), následne všetkých súvisiacich platných právnych predpisov ako sú jednotlivé vyhlášky, nariadenia vlády (o.i. nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov v platnom znení) a technické normy. Na úseku OPP je Zhotoviteľ povinný dodržiavať najmä ustanovenia zákona č. 314/2001 Z. z. o ochrane pred požiarmi v platnom znení a jeho vykonávacej vyhlášky MV SR č. 121/2002 Z. z. o požiarnej prevencii v platnom znení. Zhotoviteľ zodpovedá za škody vzniknuté porušením predpisov BOZP a OPP počas plnenia Zmluvy.
3. Zhotoviteľ je v plnom rozsahu zodpovedný za konanie, resp. nekonanie ktoréhokoľvek svojho pracovníka tak, akoby toto konanie (resp. nekonanie) bolo konaním samotného Zhotoviteľa. Pre účely tejto Zmluvy sa pod pojmom pracovníci Zhotoviteľa rozumejú všetky osoby, vystupujúce pri plnení Zmluvy na strane Zhotoviteľa, pričom sa týmto pojmom súhrnne označujú zamestnanci Zhotoviteľa a/alebo jeho subdodávateľa, alebo osoby v obdobnom pomere k Zhotoviteľovi a/alebo jeho subdodávateľovi, alebo akékoľvek tretie osoby, konajúce v mene Zhotoviteľa a/alebo jeho subdodávateľa.
4. Zhotoviteľ na vlastné náklady vybaví všetkých svojich pracovníkov príslušnými osobnými ochrannými pracovnými prostriedkami tak, ako to ukladajú ustanovenia § 6 odsek 2. písmeno a), b) a c) Zákona o BOZP a následne nariadenie vlády SR č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov v platnom znení.
5. Zhotoviteľ je povinný do 5 (slovom: piatich) pracovných dní odo dňa nadobudnutia účinnosti Zmluvy predložiť Objednávateľovi  zoznam všetkých osôb, ktoré budú vykonávať plnenie Zmluvy v priestoroch Objednávateľa. Objednávateľ je povinný zabezpečiť vyškolenie Zhotoviteľom navrhnutých osôb v oblasti základných zásad bezpečnej práce na pracoviskách a v objektoch Objednávateľa. Za účelom organizácie školení Objednávateľ oznámi Zhotoviteľovi termín a miesto školenia (vybrané pracovisko v Bratislave) a Zhotoviteľ je povinný zabezpečiť prítomnosť ním poverenej osoby na danom školení. Táto osoba je povinná oboznámiť všetkých zamestnancov Zhotoviteľa s predpismi o bezpečnosti a ochrane zdravia pri práci.
6. Zhotoviteľ je povinný vykonávať plnenie Zmluvy len prostredníctvom osôb, ktoré boli riadne vyškolené Objednávateľom v zmysle bodu 6.5 a tohto bodu Zmluvy. V prípade, ak Zhotoviteľ počas plnenia Zmluvy zistí potrebu vyškolenia ďalšej osoby, požiada Objednávateľa o vykonanie školenia a Objednávateľ je povinný vykonať školenie navrhnutej osoby.
7. Zhotoviteľ je povinný viesť a na požiadanie Objednávateľa predložiť dokumentáciu o školeniach osôb podieľajúcich sa na plnení Zmluvy, a to: (i) doklady o oboznámení sa a informovaní zamestnancov z oblasti BOZP vykonaného v súlade s ustanoveniami § 7 Zákona o BOZP; (ii) doklady o školení zamestnancov z oblasti ochrany pred požiarmi vykonaného v súlade s ustanoveniami § 20 a 21 vyhlášky Ministerstva vnútra SR č.121/2002 Z. z. v platnom znení.
8. Školenie podľa predchádzajúceho bodu tohto článku Zmluvy, vrátane spracovania dokumentácie vo forme vyhlásenia o oboznámení sa so zásadami bezpečnej práce pre osoby, ktoré sa s vedomím Objednávateľa zdržujú v jeho objektoch a na jeho pracoviskách, vykoná Oddelenie fyzickej bezpečnosti, BOZP a PO Objednávateľa pred začatím plnenia tejto Zmluvy, resp. počas plnenia Zmluvy v prípade dodatočne určených osôb Zhotoviteľa.

Kontakty na oddelenie BOZP a PO: doplní obstarávateľ.

1. Vyhlásenia podľa bodu 6.8 tohto článku Zmluvy budú vypracované v 2 (slovom: dvoch) vyhotoveniach s platnosťou originálu, jeden pre Zhotoviteľa, druhý pre Objednávateľa, s platnosťou 2 (slovom: dva) roky odo dňa ich vystavenia.
2. Zhotoviteľ tiež nie je oprávnený začať s plnením tejto Zmluvy bez obdržania povolenia na vstup na Miesto plnenia (kontakt za účelom získania povolenia: doplní obstarávateľ).
3. Objednávateľ je oprávnený zamedziť Zhotoviteľovi vstup na Miesto plnenia, ak sa Zhotoviteľ odmietne oboznámiť s internými predpismi, platnými v objekte Miesta plnenia podľa bodu 6.5 a 6.7 tohto článku Zmluvy, resp. ak nedisponuje povolením na vstup na Miesto plnenia z dôvodu nesplnenia svojich povinností podľa bodu 6.10 tohto článku Zmluvy.
4. Zhotoviteľ sa zaväzuje plniť Zmluvu tak, aby nedošlo k prerušeniu existujúcej prevádzky procesov Objednávateľa.
5. V prípade, ak Zhotoviteľ preukázal splnenie niektorej z podmienok, stanovených Objednávateľom vo výzve na predloženie ponuky, resp. súťažných podkladoch, inou osobou, je povinný pri plnení tejto Zmluvy skutočne používať kapacity osoby, ktorej spôsobilosť využil na preukázanie splnenia danej podmienky. Zhotoviteľ je povinný na vyzvanie Objednávateľa preukázať, najneskôr do 10 (slovom: desiatich) dní, že vykonáva práce prostredníctvom osoby, ktorej kapacitami preukázal splnenie niektorej z podmienok, stanovených Objednávateľom vo výzve na predloženie ponuky, v procese zadávania zákazky.
6. Zhotoviteľ znáša nebezpečenstvo škody na zhotovovanom Diele až do času protokolárneho odovzdania a prevzatia príslušnej časti Diela Objednávateľom.
7. Zhotoviteľ sa zaväzuje, že odborné práce budú vykonané len pracovníkmi Zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác.
8. Objednávateľ je oprávnený prostredníctvom svojich zástupcov kontrolovať realizáciu Diela v každej fáze.
9. Zhotoviteľ zodpovedá Objednávateľovi za akékoľvek škody na majetku a/alebo majetkových právach Objednávateľa a/alebo tretích osôb vzniknuté v dôsledku jeho činností podľa tejto Zmluvy a zaväzuje sa Objednávateľovi, že vyššie uvedené škody na svoje náklady do 7 (siedmych) dní odo dňa ich písomného oznámenia (doručeného poštou alebo osobne alebo kuriérom) Objednávateľom odstráni a/alebo uhradí. Za škodu sa na účely tejto Zmluvy považuje okrem iného aj majetková ujma Objednávateľa, ktorá vznikla v dôsledku vadného plnenia alebo neplnenia (alebo ich kombináciou) Zhotoviteľa.
10. Zhotoviteľ si je vedomý, že Objednávateľ je prevádzkovateľom prvkov kritickej infraštruktúry v zmysle zákona č. 45/2011 Z.z. o kritickej infraštruktúre v znení neskorších predpisov a tiež prevádzkovateľom základnej služby, ktorá je prvkom kritickej infraštruktúry alebo je k nemu priamo pripojená v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „zákon o KB“).
11. Zhotoviteľ sa zaväzuje počas trvania Zmluvy dodržiavať bezpečnostné opatrenia a notifikačné povinnosti podľa zákona o KB. Súčasne je povinný poskytnúť Objednávateľovi maximálnu súčinnosť pri zabezpečovaní preventívnej ochrany kybernetickej bezpečnosti, odhaľovaní kybernetických incidentov, odstraňovaní a zmierňovaní následkov kybernetických incidentov a to bez výhrad. Povinnosť súčinnosti podľa tohto ustanovenia sa vzťahuje aj na subjekty poskytujúce ochranu kybernetickej bezpečnosti pre Objednávateľa. V prípade, že v dôsledku porušenia tejto povinnosti zo strany Zhotoviteľa vznikne Objednávateľovi škoda, je Zhotoviteľ povinný nahradiť Objednávateľovi vzniknutú škodu v plnej výške.

**Podmienky preberania Predmetu zmluvy**

1. Preberanie Diela – Dielo bude preberané po častiach nasledovne:

Časti Diela podľa podbodov 2.2.1 až 2.2.4 (spolu), 2.2.5 (osobitne) a 2.2.6 (osobitne) článku 2. tejto Zmluvy budú prebrané prostredníctvom preberacieho protokolu a časť Diela podľa podbodu 2.2.7 článku 2. tejto Zmluvy bude preberaná prostredníctvom dodacieho listu. Predmetné časti Diela sa považujú za prevzaté podpísaním preberacieho protokolu/dodacieho listu Oprávnenou osobou Objednávateľa bez vád a nedorobkov.

V procese odovzdania a preberania Diela vykoná Objednávateľ kontrolu vykonaných častí Diela a preverí, či sú tieto vykonané riadne a záväzok Zhotoviteľa splnený tak, ako je stanovené v tejto Zmluve.

Riadnym vykonaním týchto častí Diela sa rozumie ich vykonanie v súlade s touto Zmluvou tak, aby boli spôsobilé na užívanie Objednávateľom (t.j. plne funkčné a prevádzky schopné) a súčasné odovzdanie všetkých dokumentov, potrebných pre prevzatie týchto častí Diela podľa tejto Zmluvy, v súlade s právnymi predpismi a požiadavkami Objednávateľa.

V prípade, že majú časti Diela pri preberaní zjavné vady alebo doklady, ktoré majú byť s nimi odovzdané nie sú kompletné, je Objednávateľ oprávnený odmietnuť prevzatie danej časti Diela. O odmietnutí prevzatia danej časti Diela s popisom vád, ktoré boli dôvodom na jej odmietnutie, sa spíše záznam.

V prípade, že Objednávateľ prevezme časť Diela s vadami (najmä vtedy, ak ide o drobné vady a nedorobky, ktoré neznižujú hodnotu alebo spôsobilosť danej časti Diela na použitie), budú vady popísané v preberacom protokole/dodacom liste, s určením termínu na odstránenie vád.

6.21 Preberanie služieb Podpory – Služby Podpory budú preberané formou potvrdenia a podpísania výkazu prác a výkonov, v ktorom Zhotoviteľ uvedie jednotkovú a celkovú cenu za vykonané služby Podpory. Objednávateľ nie je povinný prevziať (potvrdiť a podpísať výkaz prác a výkonov) a zaplatiť za vykonanie služieb Podpory dohodnutú cenu, ak služby Podpory neboli vykonané riadne a včas. Objednávateľovi vznikne povinnosť prevziať (potvrdiť a podpísať výkaz prác a výkonov) a zaplatiť za vykonanie služieb Podpory dohodnutú cenu až momentom odstránenia vád a nedorobkov, vytknutých Objednávateľom Zhotoviteľovi.

**ČLÁNOK 7.**

**POVINNOSTI ZHOTOVITEĽA**

7.1 Zhotoviteľ je povinný písomne reagovať na každú písomnú požiadavku Objednávateľa, týkajúcu sa plnenia Predmetu zmluvy v lehote do 3 (slovom: troch) pracovných dní od jej písomného doručenia Zhotoviteľovi, ak nie je touto Zmluvou stanovené inak.

7.2 Všetky pripomienky, požiadavky, výhrady, doplnenia, sťažnosti a pod. bude Zhotoviteľ odovzdávať písomne dohodnutou formou na dohodnutých formulároch Oprávnenej osobe Objednávateľa.

7.3 Zhotoviteľ je povinný:

* + 1. riadiť sa pokynmi a záujmami Objednávateľa, ktoré sú mu známe alebo mu musia byť známe a to so zreteľom na účel, ktorý sa má dosiahnuť;
    2. akceptovať prípadnú zmenu technického riešenia, ktoré bude Objednávateľ požadovať, práce, ktoré vykoná Zhotoviteľ bez súhlasu Objednávateľa odchýlne od ustanovení tejto Zmluvy, nebudú Zhotoviteľovi uhradené a v prípade vážnych nedostatkov tieto musí Zhotoviteľ na svoje náklady odstrániť;
    3. písomne oznámiť Objednávateľovi všetky okolnosti, ktoré zistil pri plnení Predmetu zmluvy a ktoré môžu mať vplyv na zmenu pokynov Objednávateľa;
    4. plniť Predmet zmluvy riadne a s odbornou starostlivosťou, v súlade s technickými normami a právnymi predpismi a pri vykonaní Diela postupovať tak, aby zabránil vzniku škôd;
    5. zrealizovať Predmet zmluvy riadne, t.j. bez vád a nedorobkov, v celom dohodnutom rozsahu a dohodnutých termínoch;
    6. plniť Predmet zmluvy v súlade s dodanou dokumentáciou a dodržiavať záväzné technické a iné platné normy, ako aj platné normy vzťahujúce sa na dodávku zmluvných prác a materiálov, pri práci sa tiež riadiť rozhodnutiami dotknutých orgánov štátnej správy a subjektov, ktorých majetok alebo práva sú alebo môžu byť dotknuté;
    7. plniť Predmet zmluvy na vlastné náklady, nebezpečenstvo, zodpovednosť a vlastnými prostriedkami a zariadeniami;
    8. zabezpečiť vykonanie všetkých skúšok s príslušnými výstupmi a atestmi v súlade s platnými právnymi predpismi a v rozsahu príslušných technických noriem, pokiaľ sú takéto skúšky alebo atesty platnými predpismi vyžadované a pokiaľ ich je vzhľadom na štádium dokončenia Predmetu zmluvy potrebné vykonať;
    9. dodržiavať inštrukcie a pokyny Objednávateľa; Zhotoviteľ je oprávnený odchýliť sa od pokynov Objednávateľa len ak je to naliehavo nevyhnutné v záujme Objednávateľa a Zhotoviteľ nemôže včas dostať jeho súhlas. Týmto nie je dotknutá povinnosť Zhotoviteľa na nevhodnosť pokynov písomne Objednávateľa upozorniť, inak Zhotoviteľ zodpovedá za následky tým spôsobené. Zhotoviteľ nezodpovedá za následky spôsobené dodržaním nevhodných pokynov Objednávateľa, ak Zhotoviteľ na nevhodnosť týchto pokynov upozornil a Objednávateľ na ich dodržaní trval.

7.4 Zhotoviteľ je povinný odkúpiť od Objednávateľa obnovované (nahradzované) MFZ, maximálne v počte (50+2 ks)za cenu 1,00 EUR bez DPH/ks, kedykoľvek počas trvania Zmluvy. K cene bude uplatnený režim DPH v zmysle právnych predpisov platných v čase zdaniteľného plnenia. Odkup sa realizuje na základe písomnej žiadosti Objednávateľa. Zhotoviteľ je povinný do 15 (slovom: pätnástich) dní odo dňa doručenia tejto žiadosti MFZ (identifikované v žiadosti) demontovať a súčasne odviezť z priestorov Objednávateľa. Prevzatie obnovovaných (nahradzovaných) MFZ Zhotoviteľom bude potvrdené na základe preberacie protokolu, ktorý potvrdia Oprávnené osoby oboch zmluvných strán. Objednávateľ do 15 (slovom: pätnástich) odo dňa prevzatia obnovovaného (nahradzovaného) MFZ Zhotoviteľom vystaví faktúru za predaj MFZ, ktorú odošle Zhotoviteľovi na adresu sídla Zhotoviteľa, uvedenú článku 1. tejto Zmluvy, resp. ak bude Zhotoviteľ registrovaný na zákazníckom portáli Objednávateľa www.bvsas.sk (ďalej len „portál“) a bude mať zvolenú možnosť doručovania elektronických faktúr, tak Objednávateľ odošle faktúru na e-mailovú adresu Zhotoviteľa, uvedenú na portáli. Lehota splatnosti faktúry je 18 (slovom: osemnásť) dní odo dňa jej vystavania.

V prípade, že obnovované (nahradzované) MFZ nebude Objednávateľ vyraďovať z majetku, je Zhotoviteľ povinný (na základe žiadosti Objednávateľa) vykonať demontáž identifikovaných MFZ, ich prevoz na vybranú lokalitu v rámci mesta Bratislava a ich následnú opätovnú montáž.

ČLÁNOK 8.

Povinnosti Objednávateľa

8.1 Objednávateľ je povinný poskytnúť Zhotoviteľovi pre riadne plnenie predmetu Zmluvy súčinnosť, ktorú je možné od neho rozumne požadovať v takej forme a takým spôsobom, ako predpokladá účel tejto Zmluvy. Po dobu omeškania Objednávateľa s poskytnutím súčinnosti nie je Zhotoviteľ v omeškaní s plnením záväzku a termíny sa posúvajú o dobu omeškania Objednávateľa.

8.2 Objednávateľ sa zaväzuje k vyjadreniu sa ku všetkým položeným otázkam Zhotoviteľa súvisiacim s plnením predmetu Zmluvy, a to do 3 (slovom: troch) pracovných dní od ich písomného doručenia Objednávateľovi, ak nie je touto Zmluvou stanovené inak.

8.3 Objednávateľ je povinný na základe požiadavky Zhotoviteľa a podľa vzájomnej dohody a povahy predmetu plnenia Zmluvy zabezpečiť pre Zhotoviteľa technické podmienky a vstupy Oprávnených osôb Zhotoviteľa do všetkých potrebných priestorov, aby mohol vykonávať všetky úkony súvisiace s plnením Predmetu zmluvy.

8.4 Objednávateľ poskytne Zhotoviteľovi včas všetky informácie potrebné pre korektné plnenie Predmetu zmluvy, ako napríklad technické špecifikácie, organizačné schémy, jasný popis problému, informácie o zmluvných záväzkoch voči tretím osobám, ak sa týkajú plnenia Predmetu zmluvy, a to len v rozsahu nevyhnutnom na plnenie tejto Zmluvy.

# ČLÁNOK 9.

# ZODPOVEDNOSŤ ZA VADY A ZA ŠKODY

1. Zhotoviteľ zodpovedá za to, že Dielo bude vykonané podľa podmienok, stanovených touto Zmluvou a zároveň zodpovedá za kvalitu Diela po dobu plynutia záručnej lehoty. Pre vylúčenie pochybností platí, že po dohodnutú záručnú dobu bude Dielo spôsobilé na ich užívanie a zachová si Objednávateľom a Zmluvou vymienené vlastnosti (akosť). V opačnom prípade zodpovedá Zhotoviteľ za škodu, ktorá Objednávateľovi vznikne v dôsledku nesplnenia tejto povinnosti Zhotoviteľa. Zmluvné strany sa dohodli, že pre účely tejto Zmluvy sa nebude uplatňovať § 431 Obchodného zákonníka.
2. Zhotoviteľ poskytuje na časť Dielapodľa podbodu 2.2.7 článku 2. tejto Zmluvy (na jednotlivé dodané a nainštalované MFZ)záruku po dobu špecifikovanú v prílohe č. 1b Zmluvy, plynúcu odo dňa podpísania dodacieho listu Oprávnenou osobou Objednávateľa bez vád a nedorobkov. Zhotoviteľ zodpovedá za vady častí Diela, ktoré časti Diela preukázateľne majú v čase ich odovzdania a za vady, ktoré sa vyskytnú počas plynutia záručnej doby podľa predchádzajúcej vety. Postup odstraňovania vád (v rámci poskytovania služieb Podpory) je upravený v článku 10. a v prílohe č. 1a časť B. tejto Zmluvy). V prípade vád, ktoré nespadajú pod služby Podpory, sa odstraňovanie vád riadi postupom podľa bodu 9.5 tohto článku Zmluvy.
3. Zhotoviteľ nezodpovedá za vady, ktoré boli spôsobené použitím podkladov, materiálov a prvkov, prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil Objednávateľa a ten napriek tomu na ich použití trval. Prípadné upozornenie na nevhodnosť je potrebné vykonať vždy písomnou formou.
4. Objednávateľ je povinný zistené vady Diela u Zhotoviteľa uplatniť kedykoľvek počas plynutia záručnej doby a to telefonicky alebo e-mailom (konkrétne t.č., resp. e-mailová adresa bude špecifikovaná v súlade s bodom 13.5 článku 13. tejto Zmluvy) spolu so stručným popisom vád (ďalej len „Oznámenie vád“).
5. Zhotoviteľ sa zaväzuje začať s odstraňovaním oprávnených reklamovaných vád a/alebo nedorobkov v lehote 5 (slovom: piatich) kalendárnych dní od nahlásenia reklamácie a tieto vady a/alebo nedorobky odstrániť v písomne dohodnutom termíne. Ak nebude zmluvnými stranami termín odstránenia vád dohodnutý platí, že Zhotoviteľ vady odstráni v lehote 14 (slovom: štrnásť) dní odo dňa nahlásenia reklamácie Objednávateľom. Zhotoviteľ je povinný prihliadnuť na požiadavky Objednávateľa, ak bude Objednávateľ vo výnimočných prípadoch požadovať odstránenie vady a/alebo nedorobku v kratšej lehote ako 14 (slovom: štrnásť) dní.
6. Zmluvné strany sa dohodli, že Zhotoviteľ je povinný poskytnúť Objednávateľovi ním zvolené záručné plnenie.
7. Počas odstraňovania vád, ktoré spôsobili prevádzkový výpadok, sa Zhotoviteľ zaväzuje zabezpečiť prevádzku zariadení náhradným riešením, pokým neodstráni vady, ktoré ich zapríčinili, a to bez nároku na úhradu nákladov s tým spojených. V prípade, ak Zhotoviteľ neodstráni Objednávateľom uplatnené vady, má Objednávateľ právo nechať tieto vady odstrániť treťou osobou podľa vlastnej voľby a na náklady Zhotoviteľa. Objednávateľ je zároveň oprávnený požadovať od Zhotoviteľa aj zaplatenie všetkých škôd vzniknutých v dôsledku vád a akýchkoľvek nákladov, ktoré v súvislosti s výskytom vady Objednávateľ vynaložil.

ČLÁNOK 10.

Podmienky poskytovania SLUŽIEB podpory

* 1. Záujem Objednávateľa o poskytnutie služby Podpory vyjadruje Objednávateľ formou nahlášky, ktorú je povinný Zhotoviteľovi doručiť prostredníctvom hlásenia vykonaného:
     1. e-mailom na adresu: doplní uchádzač pred podpisom zmluvy alebo
     2. telefonicky na t.č.: doplní uchádzač pred podpisom zmluvy.
  2. Nahláška musí obsahovať najmä:
  + opis požadovaného úkonu (napr. opis poruchy),
  + označenie miesta, kde sa požaduje výkon služby (napr. umiestnenie vadného MFZ),
  + meno a priezvisko kontaktnej osoby.
  1. V prípade, ak sa doručená nahláška týka služby Podpory v zmysle tejto Zmluvy, je Zhotoviteľ povinný potvrdiť Objednávateľovi prijatie nahlášky, klasifikovať dôležitosť nahlášky (kritická, štandardná), získať bližšie informácie o predmetnom stave a informovať Objednávateľa o plánovaných činnostiach, prípadne náhradnom riešení.
  2. O poskytnutí služby Podpory a spotrebovaných náhradných dieloch bude vyhotovený montážny list. Podpisom montážneho listu kontaktnou osobou Objednávateľa (kontaktnú osobu identifikuje Oprávnená osoba Objednávateľa pred nástupom na konkrétny servisný zásah) potvrdí vykonanie služby Podpory. Scan montážneho listu je Zhotoviteľ následne povinný zaslať e-mailom na adresu Oprávnenej osoby Objednávateľa.
  3. Bližšia špecifikácia služieb Podpory a lehoty v ktorých má byť poskytovaná, sú uvedené v časti B. prílohy č. 1a tejto Zmluvy.

# ČLÁNOK 11.

# ZMLUVNÉ POKUTY

1. Objednávateľ si môže v prípade omeškania Zhotoviteľa:

* s vykonaním ktorejkoľvek časti Diela podľa podbodov 2.2.1 až 2.2.6 oproti termínom, uvedeným v prílohe č. 1a časť A. tejto Zmluvy;
* s dodaním a nainštalovaním MFZ v termíne stanovenom v bode 3.1 článku 3. Zmluvy (včítane termínov, uvedených v harmonograme podľa tabuľky „Zoznam lokalít“ v časti A. prílohy č. 1a Zmluvy),

uplatniť u Zhotoviteľa zmluvnú pokutu vo výške 300,- EUR (slovom: tristo eur) za každý aj začatý deň omeškania.

1. Objednávateľ si môže v prípade, že Zhotoviteľ neodstráni vady a nedorobky Diela v lehote podľa bodu 9.5 článku 9. Zmluvy, uplatniť u Zhotoviteľa zmluvnú pokutu vo výške 300,- EUR (slovom: tristo eur) za každý aj začatý deň omeškania a za každú vadu osobitne, až do doby odstránenia vád.
2. V prípade porušenia povinnosti Zhotoviteľa riešiť (čas odozvy) a/alebo odstraňovať vady/incidenty (čas odstránenia) v lehotách podľa časti B. prílohy č. 1a tejto Zmluvy, je Objednávateľ oprávnený požadovať od Zhotoviteľa uhradenie zmluvnej pokuty vo výške 300,- EUR (slovom: tristo eur) za každú aj začatú hodinu omeškania a to za každý jednotlivý prípad.
3. V prípade, ak Zhotoviteľ poruší akúkoľvek svoju povinnosť, uvedenú v bodoch 12.5 až 12.7 článku 12. tejto Zmluvy, je Objednávateľ oprávnený uplatniť si u Zhotoviteľa nárok na zaplatenie zmluvnej pokuty vo výške 2 000,- EUR (slovom: dvetisíc eur) za každé jedno porušenie.
4. V prípade, ak Zhotoviteľ poruší akúkoľvek povinnosť, uvedenú v článku 14. tejto Zmluvy, má Objednávateľ právo uplatniť si voči Zhotoviteľovi zmluvnú pokutu vo výške 10 000,- EUR (slovom: desaťtisíc eur) za každé jedno porušenie.
5. Okrem vyššie uvedených nárokov na zaplatenie zmluvných pokút, je Objednávateľ oprávnený požadovať od Zhotoviteľa, v prípade porušenia niektorej z ostatných povinností Zhotoviteľa podľa tejto Zmluvy (ak porušenie tejto povinnosti nie je sankcionované inou zmluvnou pokutou), zaplatenie zmluvnej pokuty: (i) vo výške 200,- EUR (slovom: dvesto eur) za každý aj začatý deň omeškania Zhotoviteľa so splnením povinností podľa tejto Zmluvy (pri tých povinnostiach, pri ktorých je možné omeškanie) až do ich riadneho splnenia, alebo (ii) vo výške 3 000,- EUR (slovom: tritisíc eur), pri tých povinnostiach, pri ktorých porušenie nie je možné napraviť dodatočným riadnym plnením zo strany Zhotoviteľa.
6. Ak Objednávateľ neuhradí faktúru v termíne v zmysle článku 5. bod 5.3 tejto Zmluvy, má Zhotoviteľ právo uplatniť si u Objednávateľa nárok na zaplatenie úroku z omeškania vo výške 0,5 % z dlžnej čiastky za každý deň omeškania.
7. Zmluvné strany sa dohodli, že Objednávateľ je oprávnený jednostranne započítať zmluvnú pokutu alebo akýkoľvek iný peňažný nárok, vyplývajúci mu z tejto Zmluvy a/alebo z právnych predpisov voči Cene za Predmet zmluvy alebo jej časti alebo akémukoľvek inému peňažnému nároku Zhotoviteľa voči Objednávateľovi .
8. Uplatnením zmluvných pokút podľa tejto Zmluvy nie je dotknutý nárok Objednávateľa na náhradu škody, ktorá mu vznikla z nesplnenia povinnosti zabezpečenej zmluvnou pokutou, v plnej výške. Uplatnením zmluvných pokút podľa tejto Zmluvy nie sú dotknuté ani ostatné práva Objednávateľa vyplývajúce zo Zmluvy.
9. Zhotoviteľ je povinný zmluvnú pokutu podľa tohto článku Zmluvy uhradiť bez zbytočného odkladu potom, čo ho k tomu Objednávateľ vyzve, najneskôr však do 14 (slovom: štrnástich) dní od doručenia výzvy Objednávateľa.

**ČLÁNOK 12.**

**SUBDODÁVATELIA, REGISTER PARTNEROV VEREJNÉHO SEKTORA**

**Subdodávatelia**

* 1. Pre účely tohto článku sa pod pojmom „priamy subdodávateľ“ rozumie subdodávateľ v zmysle § 2 ods. 5 Zákona č 343/2015 o verejnom obstarávaní o zmene a doplnení niektorých zákonov (ďalej len „Zákon o obstarávaní“).
  2. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich priamych subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek zmluvy s priamym subdodávateľom a ani jej uzatvorenie nezbavuje Zhotoviteľa žiadneho z jeho záväzkov, vyplývajúcich z tejto Zmluvy.
  3. Zhotoviteľ je oprávnený a zároveň povinný plniť Predmet zmluvy sám alebo prostredníctvom priamych subdodávateľov, ktorí sú uvedení v zozname priamych subdodávateľov, ktorý tvorí prílohu č. 3 – Zoznam priamych subdodávateľov tejto Zmluvy (ďalej aj len „Zoznam priamych subdodávateľov“ alebo „príloha č. 3“) alebo ktorí boli odsúhlasení Objednávateľom v zmysle bodov 12.4, 12.5 alebo 12.6 tohto článku Zmluvy.
  4. Zhotoviteľ je oprávnený počas trvania tejto Zmluvy zmeniť priameho subdodávateľa, uvedeného v Zozname priamych subdodávateľov alebo doplniť nového priameho subdodávateľa do Zoznamu priamych subdodávateľov len s predchádzajúcim písomným súhlasom Objednávateľa. V písomnej žiadosti o udelenie súhlasu je Zhotoviteľ povinný uviesť všetky údaje, uvedené v Zozname priamych subdodávateľov. Objednávateľ písomne upovedomí Zhotoviteľa o svojom rozhodnutí v lehote do 10 (slovom: desiatich) kalendárnych dní odo dňa obdržania úplnej žiadosti o súhlas, v ktorom, v prípade neudelenia súhlasu, uvedie príslušné dôvody.
  5. Ak Objednávateľ zistí, že priamy subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Zhotoviteľa okamžite požadovať náhradu za priameho subdodávateľa. Zhotoviteľ je povinný žiadosti o náhradu vyhovieť najneskôr do 30 (slovom: tridsiatich) dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu priameho subdodávateľa podľa tohto bodu Zmluvy, nemá vplyv na povinnosť Zhotoviteľa plniť Predmet zmluvy riadne a včas.
  6. Ak počas plnenia tejto Zmluvy dôjde k zmene v priamych subdodávateľoch, Zhotoviteľ je povinný predložiť Objednávateľovi aktuálny Zoznam priamych subdodávateľov do 5 (slovom: piatich) pracovných dní odo dňa uzatvorenia zmluvy s novým priamym subdodávateľom (doplnenie priameho subdodávateľa do zoznamu priamych subdodávateľov) alebo odo dňa skončenia zmluvy s priamym subdodávateľom (vynechanie priameho subdodávateľa zo zoznamu priamych subdodávateľov bez náhrady). Aktuálny zoznam priamych subdodávateľov bude predložený v rozsahu podľa prílohy č. 3. Na požiadanie Objednávateľa je Zhotoviteľ povinný Objednávateľovi preukázať deň uzatvorenia zmluvy s novým priamym subdodávateľom alebo deň skončenia zmluvy s priamym subdodávateľom, predložením originálu príslušnej zmluvy alebo dokumentu o ukončení zmluvy, do 5 (slovom: piatich) pracovných dní odo dňa doručenia žiadosti.
  7. Zhotoviteľ je povinný písomne oznámiť Objednávateľovi akúkoľvek zmenu údajov o priamom subdodávateľovi, a to najneskôr do 10 (slovom: desiatich) dní od kedy sa o zmene dozvedel. Pod pojmom údaje o priamom subdodávateľovi sa rozumie údaje uvedené v prílohe č. 3, zmena právnej formy priameho subdodávateľa, zmena základného imania priameho subdodávateľa, začatie konkurzného konania, reštrukturalizačného konania alebo likvidácie priameho subdodávateľa.

**Register partnerov verejného sektora**

* 1. Pre účely tohto článku sa pod pojmom „subdodávateľ v ktoromkoľvek rade“ rozumie subdodávateľ v zmysle § 2 ods. 1 písm. a) bod 7. zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „Zákon o RPVS“), ktorý je partnerom verejného sektora.
  2. Zhotoviteľ vyhlasuje, že ku dňu podpísania Zmluvy a počas celej doby jej platnosti a účinnosti:
     1. je/bude zapísaný v registri partnerov verejného sektora v zmysle Zákona o RPVS,
     2. každý jeho priamy subdodávateľ, ktorý je partnerom verejného sektora a subdodávateľ v ktoromkoľvek rade, je/bude zapísaný v registri partnerov verejného sektora,
     3. jeho konečným užívateľom výhod, zapísaným v registri partnerov verejného sektora a ani konečným užívateľom výhod jeho priameho subdodávateľa, ktorý je partnerom verejného sektora a ani subdodávateľa v ktoromkoľvek rade, nie je/nebude osoba uvedená v § 11 ods. 1 písm. c) Zákona o verejnom obstarávaní,
     4. má/bude mať ako partner verejného sektora alebo má/bude mať osoba, ktorá plní povinnosti oprávnenej osoby pre Zhotoviteľa v zmysle § 2 ods. 7 písm. c) Zákona o RPVS (ďalej len „oprávnená osoba v zmysle RPVS“), splnené všetky povinnosti, ktoré pre Zhotoviteľa ako partnera verejného sektora alebo pre oprávnenú osobu v zmysle RPVS vyplývajú zo Zákona o RPVS.
  3. Zhotoviteľ je povinný Objednávateľovi písomne oznámiť jeho výmaz z registra partnerov verejného sektora alebo, že jeho konečným užívateľom výhod, zapísaným v registri partnerov verejného sektora, sa stala osoba uvedená v § 11 ods. 1 písm. c) Zákona o verejnom obstarávaní, najneskôr do 5 (slovom: piatich) dní odo dňa vykonania výmazu z registra partnerov verejného sektora alebo okamihu, kedy sa jeho konečným užívateľom výhod stala osoba uvedená v § 11 ods. 1 písm. c) Zákona o verejnom obstarávaní.
  4. Po dobu omeškania Zhotoviteľa ako partnera verejného sektora alebo oprávnenej osoby v zmysle RPVS so splnením niektorej povinnosti podľa Zákona o RPVS, Objednávateľ nie je v omeškaní s plnením podľa tejto Zmluvy až do splnenia povinnosti Zhotoviteľa, resp. oprávnenej osoby v zmysle RPVS.

# ČLÁNOK 13.

# DORUČOVANIE

1. Všetky oznámenia a žiadosti podľa Zmluvy budú urobené v písomnej forme a budú doručené osobne, kuriérom alebo doporučenou poštou príslušnej zmluvnej strane. Za zachovanie písomnej formy sa považuje aj zadanie žiadosti o vybavenie reklamácie či iných písomností, zasielaných e-mailom podľa Zmluvy na e-mailové adresy, oznámené zmluvnými stranami v súlade s bodom 13.5 tohto článku Zmluvy.
2. Takéto oznámenia, žiadosti a zasielané dokumenty sa budú považovať za doručené:
   1. momentom odovzdania písomnosti osobe oprávnenej prijímať písomnosti za túto zmluvnú stranu na príslušnej adrese alebo momentom odmietnutia prevzatia (v prípade osobného doručenia a doručenia kuriérom) oprávneným zástupcom zmluvnej strany alebo
   2. uplynutím 5. (slovom: piateho) kalendárneho dňa od ich odoslania (v prípade doručovania doporučenou poštou);
   3. písomnosť doručovaná elektronickou poštou (e-mailom) sa považuje za doručenú dňom preukázateľného odoslania písomnosti druhej zmluvnej strane, ktorej je adresovaná, a to na e-mailovú adresu, ktorú táto zmluvná strana na doručovanie určila.
3. Oznámenia, žiadosti a dokumenty doručené počas sviatkov a dní pracovného pokoja, resp. v pracovné dni po 16:00 hod., budú vždy považované za doručené najbližší nasledujúci pracovný deň s výnimkou. Pre vylúčenie pochybností sa prvá veta tohto bodu Zmluvy nevzťahuje na oznámenia, žiadosti a dokumenty zasielané v súvislosti s poskytovaním služieb Podpory.
4. Oznámenia, žiadosti a dokumenty, ktoré majú byť zmluvnej strane doručené budú, pokiaľ nie je v tejto Zmluve uvedené inak, druhej zmluvnej strane doručované výlučne na adresu uvedenú v článku 1. tejto Zmluvy.
5. Osobami poverenými zmluvnými stranami vedením komunikácie v podstatných veciach pri plnení predmetu Zmluvy, o.i. aj podpisovaním preberacích protokolov/dodacích listov/výkazov prác a výkonov a iných dôležitých dokumentov, týkajúcich sa plnenia Predmetu zmluvy a oznamovaním problému/vady budú ich oprávnené osoby:

* Objednávateľ je povinný do 5 (slovom: piatich) pracovných dní po nadobudnutí účinnosti tejto Zmluvy vypracovať zoznam oprávnených osôb Objednávateľa, ktoré u Objednávateľa zodpovedajú za preberanie jednotlivých častí Predmetu zmluvy a sú oprávnené nahlasovať problémy/vady Diela a zaslať ho písomne Zhotoviteľovi.
* Zhotoviteľ je povinný do 5 (slovom: piatich) pracovných dní po nadobudnutí účinnosti tejto Zmluvy vypracovať zoznam oprávnených osôb Zhotoviteľa, ktoré u Zhotoviteľa zodpovedajú za odovzdávanie a plnenie jednotlivých častí Predmetu zmluvy a ďalej osôb/kontaktov pre nahlasovanie problémov/vád a zaslať ho písomne Objednávateľovi.

(inde v Zmluve len „Oprávnená/né osoba/by“).

1. Oprávnené osoby a ich kontaktné údaje podľa bodu 13.5 tohto článku Zmluvy, môžu zmluvné strany meniť písomným oznámením doručeným druhej zmluvnej strane (stačí e-mailom). Takáto zmena je účinná doručením písomného oznámenie druhej zmluvnej strane bez potreby uzatvorenia písomného dodatku k Zmluve.
2. Oznámenia, žiadosti a dokumenty doručované podľa Zmluvy budú vždy vyhotovené v slovenskom jazyku.

# ČLÁNOK 14.

# ZACHOVANIE DÔVERNOSTI INFORMÁCIÍ A OCHRANA OSOBNÝCH ÚDAJOV

1. Zmluvné strany sú povinné zaistiť utajenie získaných dôverných informácií spôsobom obvyklým pre utajovanie takýchto dôverných informácií, ak nie je výslovne dohodnuté inak. Táto povinnosť platí bez ohľadu na ukončenie platnosti a účinnosti zmluvy. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
2. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:
3. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva) a všetky ďalšie informácie o zmluvnej strane,
4. ktoré sa týkajú obchodných partnerov zmluvných strán,
5. pre ktoré je stanovený všeobecne záväznými právnymi predpismi platnými a účinnými na území Slovenskej republiky osobitný režim nakladania (najmä obchodné tajomstvo, bankové tajomstvo, daňové tajomstvo, osobné údaje, utajované skutočnosti),
6. ktoré sú výslovne zmluvnou stranou označené ako „dôverné“ alebo iným obdobným označením.
7. Dôverné informácie poskytnuté, odovzdané, oznámené, sprístupnené alebo akýmkoľvek iným spôsobom získané jednou zmluvnou stranou od druhej zmluvnej strany na základe alebo v akejkoľvek súvislosti so zmluvou môžu byť použité výlučne na účely plnenia predmetu zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené alebo akýmkoľvek iným spôsobom získané zmluvnými stranami na základe zmluvy udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti zmluvy. Zmluvná strana nie je oprávnená bez predchádzajúceho písomného súhlasu druhej zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu zmluvy, a to ani po ukončení platnosti a účinnosti zmluvy, s výnimkou prípadu ich poskytnutia a/alebo odovzdania a/alebo oznámenia a/alebo sprístupnenia odborným poradcom zmluvnej strany (vrátane právnych, účtovných, daňových a iných poradcov alebo audítorov), ktorí sú buď viazaní všeobecnou profesionálnou mlčanlivosťou stanovenou alebo uloženou platnými právnymi predpismi.

Povinnosť zmluvných strán zachovávať mlčanlivosť o dôverných informáciách sa nevzťahuje na informácie, ktoré:

1. boli zverejnené už pred podpisom zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
2. sa stanú všeobecne a verejne dostupné po podpise zmluvy z iného dôvodu ako z dôvodu porušenia povinností podľa zmluvy, čo musí byť preukázateľné na základe poskytnutých podkladov, ktoré túto skutočnosť dokazujú,
3. majú byť sprístupnené na základe povinnosti stanovenej platnými právnymi predpismi, rozhodnutím súdu, prokuratúry alebo iného oprávneného orgánu verejnej moci, pričom v tomto prípade zmluvná strana, ktorá je povinná informácie sprístupniť, bezodkladne doručí druhej zmluvnej strane písomné oznámenie o tejto skutočnosti ešte pred sprístupnením týchto informácií,
4. boli získané zmluvnou stranou od tretej strany, ktorá ich legitímne získala, a ktorá nemá žiadnu povinnosť, ktorá by obmedzovala ich zverejňovanie.
5. Každá zmluvná strana bude zachovávať mlčanlivosť ohľadne dôvernej informácie poskytnutej druhou zmluvnou stranou, a to s rovnakou starostlivosťou, s akou zachováva mlčanlivosť o vlastnej dôvernej informácii rovnakej povahy, vždy však najmenej v rozsahu primeranom odbornej starostlivosti. Každá zmluvná strana sa zaväzuje zabezpečiť s využitím technických, organizačných a administratívnych prostriedkov potrebné opatrenia za účelom zamedzenia úniku, zneužitia, poškodenia, zničenia, znehodnotenia, straty alebo odcudzenia dôvernej informácie a je povinná viesť dôverné informácie oddelene od dôverných informácií získaných od akejkoľvek tretej osoby.
6. Povinnosť mlčanlivosti zmluvných strán ohľadne dôverných informácií podľa zmluvy trvá aj po skončení zmluvy. Táto povinnosť prechádza na právnych nástupcov zmluvných strán.
7. V prípade porušenia povinnosti mlčanlivosti ohľadne dôverných informácií niektorou zmluvnou stranou, je dotknutá zmluvná strana oprávnená domáhať sa ochrany podľa ustanovení § 53 a nasl. Obchodného zákonníka; tým nie je dotknuté právo poškodenej zmluvnej strany na náhradu škody.
8. Osobné údaje sú v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov (ďalej len „Zákon o ochrane osobných údajov“) údaje týkajúce sa identifikovanej fyzickej osoby alebo identifikovateľnej fyzickej osoby, ktorú možno identifikovať priamo alebo nepriamo, najmä na základe všeobecne použiteľného identifikátora, iného identifikátora, ako je napríklad meno, priezvisko, identifikačné číslo, lokalizačné údaje alebo online identifikátor, alebo na základe jednej alebo viacerých charakteristík alebo znakov, ktoré tvoria jej fyzickú identitu, fyziologickú identitu, genetickú identitu, psychickú identitu, mentálnu identitu, ekonomickú identitu, kultúrnu identitu alebo sociálnu identitu (ďalej len „Osobné údaje“).
9. Pokiaľ budú zmluvné strany v súvislosti s uzatvorením a plnením tejto Zmluvy spracúvať aj Osobné údaje fyzických osôb z prostredia druhej zmluvnej strany, sú povinné dodržiavať všeobecne záväzné právne predpisy o ochrane osobných údajov, najmä Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) a Zákon o ochrane osobných údajov, ako aj iné zákony, nariadenia a štandardy, a to vždy v ich v aktuálnom znení.
10. Na strane Objednávateľa je možné kontaktovať osobu zodpovednú za Osobné údaje na [gdpr@bvsas.sk](mailto:gdpr@bvsas.sk). V rozsahu, v akom je potrebné Zmluvu alebo nadväzujúce podklady, vrátane v nich uvedených Osobných údajov fyzických osôb, evidovať a uchovávať na účely daňovej, účtovnej alebo podobnej evidencie alebo tieto osobné údaje inak spracúvať na účely daňových, účtovných, BOZP a/alebo podobných predpisov, napr. na účely doručenia faktúry príslušnému pracovníkovi druhej zmluvnej strany, je zodpovedajúce uchovávanie a ďalšie spracúvanie Osobných údajov nevyhnutné na splnenie príslušnej zákonnej povinnosti zmluvnej strany [podľa čl. 6 ods. 1 písm. c) GDPR]. Zmluvné strany spracúvajú uvedené Osobné údaje [podľa čl. 6 ods. 1 písm. f) GDPR], napr. za účelom komunikácie s príslušnými pracovníkmi druhej zmluvnej strany súvisiacej s plnením Zmluvy.
11. Zmluvná strana je povinná zabezpečiť, aby boli vykonané všetky príslušné preventívne opatrenia na zaistenie bezpečnosti a predchádzanie poškodeniu, strate alebo zničeniu Osobných údajov. Pokiaľ sa Osobné údaje jednej zmluvnej strany stanú dostupnými pre neoprávnenú osobu alebo ich takáto osoba získa, druhá zmluvná strana je povinná bezodkladne upovedomiť dotknutú zmluvnú stranu o danom neoprávnenom prístupe a postupovať v súčinnosti s dotknutou zmluvnou stranou pri výkone akýchkoľvek opatrení s cieľom zmierniť následky straty alebo neoprávneného prístupu k Osobným údajom. V stanovených prípadoch je zmluvná strana povinná vykonať všetky príslušné opatrenia na zabezpečenie, aby všetci jej zástupcovia, obchodní partneri a subdodávatelia konali v súlade s týmto ustanovením pri každom spracovaní Osobných údajov, ktoré sú súčasťou Zmluvy.

# ČLÁNOK 15.

MOŽNOSTI UKONČENIA ZMLUVNÉHO VZŤAHU

1. Túto Zmluvu je možné ukončiť, pred uplynutím doby, na ktorú je uzavretá, jedným z nasledovných spôsobov:
2. písomným odstúpením od tejto Zmluvy v prípadoch a za podmienok podľa tejto Zmluvy alebo podľa § 344 a nasl. Obchodného zákonníka;
3. písomnou výpoveďou Objednávateľa aj bez uvedenia dôvodu, s výpovednou lehotou 3 (slovom: tri) mesiace, ktorá začína plynúť prvým dňom kalendárneho mesiaca nasledujúceho po doručení písomnej výpovede Zhotoviteľovi;
4. písomnou dohodou zmluvných strán.
5. V prípade, ak ktorákoľvek zo zmluvných strán poruší niektorú zo svojich povinností, porušenie ktorej Obchodný zákonník alebo táto Zmluva nepovažuje za podstatné a nesplní takúto povinnosť ani v dodatočnej primeranej lehote, ktorá jej bola druhou zmluvnou stranou poskytnutá, môže druhá zmluvná strana od Zmluvy odstúpiť.
6. Za podstatné porušenie zmluvných povinností v zmysle tejto Zmluvy, s právom Objednávateľa okamžite od Zmluvy odstúpiť, zmluvné strany považujú tieto skutočnosti:
7. Zhotoviteľ je v omeškaní s vykonaním ktorejkoľvek časti Diela oproti termínom podľa prílohy č. 1a časť A. tejto Zmluvy (včítane lehôt, uvedených v harmonograme podľa tabuľky „Zoznam lokalít“ v časti A. prílohy č. 1a Zmluvy) o viac ako 15 dní;
8. Zhotoviteľ nedodrží viac ako 2-krát lehoty stanovené pre odstránenie vady úrovne „kritická“ („time to response“ a/alebo „time to fix“) podľa prílohy č. 1a tejto Zmluvy;
9. ktorékoľvek vyhlásenie Zhotoviteľa, uvedené v tejto Zmluve, sa ukáže ako nepravdivé a/alebo nesprávne;
10. Zhotoviteľ alebo oprávnená osoba v zmysle RPVS nemá splnenú niektorú povinnosť podľa Zákona o RPVS;
11. v prípade, že nastane niektorý z prípadov podľa § 19 Zákona o verejnom obstarávaní;
12. na vykonávaní Predmetu zmluvy sa podieľa, resp. podieľal subdodávateľ, ktorý nie je zapísaný v Zozname priamych subdodávateľov alebo ktorý nebol odsúhlasený Objednávateľom v zmysle článku 12. Zmluvy;
13. Zhotoviteľ porušil niektorú z povinností o ochrane, spracúvaní a bezpečnosti osobných údajov a dôverných informácií, uvedených v článku 14. tejto Zmluvy;
14. Zhotoviteľ vstúpil do likvidácie, alebo bol podaný návrh na vyhlásenie konkurzu na majetok Zhotoviteľa alebo bol podaný návrh na povolenie reštrukturalizácie Zhotoviteľa, resp. ak existuje dôvodná obava, že plnenie záväzkov Zhotoviteľa podľa tejto Zmluvy je vážne ohrozené.
15. Zhotoviteľ je oprávnený odstúpiť od Zmluvy iba v prípade, ak:
16. Objednávateľ o viac ako 60 (slovom: šesťdesiat) dní neoprávnene mešká s úhradou splatnej časti Ceny za Predmet zmluvy alebo
17. Objednávateľ opakovane a napriek predchádzajúcej písomnej výzve zo strany Zhotoviteľa, s poskytnutím primeranej lehoty na poskytnutie riadneho plnenia, porušuje ustanovenia tejto Zmluvy.
18. Odstúpenie od tejto Zmluvy musí mať písomnú formu a musí byť doručené druhej zmluvnej strane. Účinky odstúpenia nastanú v deň doručenia písomného odstúpenia. Dôsledky odstúpenia od Zmluvy sa riadia príslušnými ustanoveniami Obchodného zákonníka. Právo na zmluvnú pokutu alebo náhradu škody zmluvných strán zostáva nedotknuté.
19. Odstúpením od Zmluvy zanikajú všetky práva a povinnosti zmluvných strán v nej upravené, okrem nárokov na náhradu spôsobenej škody, nárokov na zmluvné, resp. zákonné sankcie a úroky, ako aj nároku Objednávateľa na bezplatné odstránenie zistených vád dodania, resp. záručných vád a ostatných práv a povinností, ktoré vzhľadom na svoju povahu majú trvať aj po ukončení Zmluvy.
20. Popri nároku zmluvnej strany na odstúpenie od Zmluvy podľa tohto článku Zmluvy, vzniká oprávnenej strane nárok na odstúpenie od objednávky, na plnenie ktorej sa viaže dôvod odstúpenia od Zmluvy, pričom je výlučne na rozhodnutí zmluvnej strany, či si uplatní právo na odstúpenie od Zmluvy alebo právo na odstúpenie od objednávky. Ustanovenia tohto článku Zmluvy o odstúpení od Zmluvy sa primerane použijú aj na odstúpenie od objednávky. Odstúpením od objednávky nie je dotknutá platnosť Zmluvy.

15.8 Aj po skončení plnenia tejto Zmluvy, sa Zhotoviteľ zaväzuje poskytnúť Objednávateľovi požadovanú súčinnosť (napr. pri koordinácii prác) tak, aby ďalší priebeh plnenia Zmluvy nebol žiadnym spôsobom dotknutý a/alebo znemožnený. V opačnom prípade Zhotoviteľ zodpovedá Objednávateľovi za škodu, ktorá mu tým vznikla.

# ČLÁNOK 16.

# ZÁVEREČNÉ USTANOVENIA

1. Táto Zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia v Centrálnom registri zmlúv podľa § 47a zákona č. 40/1964 Zb. Občiansky zákonník v znení neskorších predpisov, v spojení so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
2. Meniť a dopĺňať text tejto Zmluvy je možné len formou písomných dodatkov, ktoré budú vzájomne odsúhlasené a podpísané oprávnenými zástupcami oboch zmluvných strán, ak nie je v Zmluve uvedené inak.
3. Zhotoviteľ podpisom tejto Zmluvy vyhlasuje, že:

* nie je v čase uzatvorenia Zmluvy v úpadku, tak ako je definovaný v zmysle zákona č. 7/2005 Z. z. o konkurze a reštrukturalizácii a o zmene a doplnení niektorých zákonov;
* neprevedie svoje práva, vyplývajúce z tejto Zmluvy bez predchádzajúceho písomného súhlasu druhej zmluvnej strany. V opačnom prípade je takýto prevod práv neplatný;
* spĺňa podmienky účasti, týkajúce sa osobného postavenia podľa § 32 ods. 1 zákona č. 343/2015 Zákona o obstarávaní za súčasného rešpektovania §40 ods. 12 Zákona o verejnom obstarávaní a súčasne sa zaväzuje túto podmienku spĺňať počas celej doby trvania Zmluvy.

1. Zmluvné strany sa zaväzujú riešiť spory zo Zmluvy, vrátane sporov o jej platnosť, výklad alebo zrušenie, prednostne rokovaním a vzájomnou dohodou zmluvných strán. Ak zmluvné strany nedosiahnu dohodu o spore, ktorákoľvek zo zmluvných strán je oprávnená podať žalobu na súd.
2. V prípade, že niektoré z ustanovení Zmluvy je/stane sa neplatným, neúčinným alebo nevykonateľným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
3. Zmluvné strany sa (pokiaľ ide o úpravu práv a povinností zo Zmluvy) týmto výslovne dohodli na použití právneho poriadku SR. Práva a povinnosti výslovne neupravené Zmluvou sa spravujú príslušnými ustanoveniami Obchodného zákonníka a ostatných právnych predpisov.
4. Táto Zmluva je vypracovaná v 3 (slovom: troch) vyhotoveniach s platnosťou originálu, z ktorých 2 (slovom: dve) vyhotovenia si ponechá Objednávateľ a 1 (slovom: jedno) vyhotovenie si ponechá Zhotoviteľ.
5. Zmluvné strany vyhlasujú, že Zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, Zmluvu si prečítali, jej obsahu porozumeli a na znak súhlasu Zmluvu podpisujú.
6. V prípade, že ustanovenia príloh tejto Zmluvy sú v rozpore s ustanoveniami tejto Zmluvy, prednosť pred ustanoveniami príloh majú ustanovenia tejto Zmluvy a súčasne platí, že na tento zmluvný vzťah sa vzťahujú ustanovenia prílohy tejto Zmluvy iba v rozsahu tých ustanovení, ktoré nie sú v neprospech Objednávateľa.
7. Neoddeliteľnou súčasťou tejto Zmluvy sú nasledovné prílohy:

príloha č. 1a – bližšia špecifikácia Predmetu zmluvy/zákazky

príloha č. 1b – bližšia špecifikácia parametrov MFZ

príloha č. 2 – Cenová ponuka

príloha č. 3 – Zoznam subdodávateľov/Vyhlásenie, že Zhotoviteľ nebude pri realizácií Predmetu zmluvy

využívať kapacity tretej osoby vo forme subdodávok

V Bratislave, dňa ........................ V .........................., dňa................

**Za Objednávateľa: Za Zhotoviteľa:**

Bratislavská vodárenská spoločnosť, a.s. xxx

..................................... .....................................

Ing. Ladislav Kizak,

predseda predstavenstva

..................................... .....................................

...člen predstavenstva